માધુરીઃ દરેક રોલ કાંઈક તો શીખવી જ જાય છે. પાત્રનું ઘડતર કેવી રીતે કરવું એ નિર્દેશક પર નિર્ભર હોય છે. એ કેવી રીતે તમને દોરે છે એ મહત્ત્વનું છે કારણ પાત્ર એના વિચાર મુજબ પડદા પર ભજવવાનું હોય છે. દરેક ડાયરેક્ટરની આગવી સ્ટાઈલ હોય છે. ‘હમ આપકે હૈ કૌન’ની છોકરી મૃદુભાષી છે. મધ્યમવર્ગીય પરિવારની અને નટખટ છે તેથી સૌની લાડકી છે. ‘તેઝાબ’ની નાયિકાએ પુષ્કળ યાતના વેઠી છે. સંજોગોએ જીવન પ્રત્યેનો દ્રષ્ટિકોણ ફેરવી નાંખ્યો છે. ઈંદુ (ઈન્દ્રકુમાર)ની ફિલ્મોમાં હીરોઈન જબરી હોય છે. ‘અંજામ’માં એને એટલી સતાવવામાં આવે છે કે વેર વાળતી વાઘણ બની જાય છે. આ બધા જ પાત્રોને ડાયરેક્ટરોએ જુદી જુદી રીતે સરસ રીતે પેશ કર્યા. બધું જ દિગ્દર્શક પર નિર્ભર રહે છે. જો દિગ્દર્શક કાબેલ હોય તો અભિનય અસાન બની જાય. નહીંતર…